**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 7. sjednice Upravnog vijeća Doma zdravlja Karlovac**

**održane dana 15. srpnja 2022. godine**

**Karlovac, srpanj 2022.**

**==========================================================================**

**DOM ZDRAVLJA KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1354/2-22**

**Karlovac, 15. srpnja 2022. godine**

**Z A P I S N I K**

sa **7. sjednice** Upravnog vijeća Doma zdravlja Karlovac, održane dana 15. srpnja 2022. godine s početkom u 8,59 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-261/22 od 31. siječnja 2022. godine, zbog hitnosti za usvajanjem Izvješća o izvršenju Financijskog plana Doma zdravlja Karlovac za razdoblje siječanj do lipanj 2022. godine s obrazloženjem.

Poziv s materijalima za 7. sjednicu Upravnog vijeća Doma zdravlja Karlovac dostavljen je članovima Upravnog vijeća dana 13. srpnja 2022. godine putem elektroničke pošte.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član, kontaktirani su dana 15. srpnja 2022. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 6. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec lipanj 2022. godine
3. Usvajanje Izvješća ravnateljice o poslovanju Doma zdravlja Karlovac za razdoblje od 1.1.2022. do 30.6.2022. godine
4. Usvajanje Izvješća o izvršenju Financijskog plana Doma zdravlja Karlovac za razdoblje siječanj do lipanj 2022. godine s obrazloženjem
5. Donošenje Odluka o prihvatu donacije
6. Utvrđivanje potrebe specijalističkog usavršavanja zdravstvenih radnika
7. Različito.

Predloženi Dnevni red je jednoglasno s pet glasova ZA usvojen.

**Točka 1.**

Zapisnik s 6. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 7. sjednicu te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo sljedeću

O D L U K U

Članak 1.

Usvaja se Zapisnik s 6. sjednice Upravnog vijeća Doma zdravlja Karlovac održane dana 15. lipnja 2022. godine.

Članak 2.

Ova Odluka stupa na snagu danom donošenja.

**Točka 2.**

Na temelju pisanih materijala dostavljenih u prilogu Poziva za 7. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec lipanj 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Na temelju dostavljenog Izvješća ravnateljice o poslovanju Doma zdravlja Karlovac za razdoblje od 1.1.2022. do 30.6.2022. godine u prilogu Poziva za 7. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće ravnateljice o poslovanju Doma zdravlja Karlovac za razdoblje od 1.1.2022. do 30.6.2022. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Sukladno čl. 86. Zakona o proračunu (NN br. 144/2021) proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje, do 31. srpnja tekuće proračunske godine, nakon čega se dostavlja nadležnom ministarstvu ili drugom državnom tijelu na razini razdjela organizacijske klasifikacije odnosno nadležnom upravnom tijelu. Slijedom navedenog, temeljem dostavljenog prijedloga Izvješća o izvršenju Financijskog plana Doma zdravlja Karlovac za razdoblje siječanj do lipanj 2022. godine s obrazloženjem, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o izvršenju Financijskog plana Doma zdravlja Karlovac za razdoblje siječanj do lipanj 2022. godine s obrazloženjem, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Na temelju pisanih materijala dostavljenih u prilogu Poziva za 7. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeće odluke:

O D L U K A

Članak 1.

Prihvaća se donacija trgovačkog društva Stoma medical d.o.o., Frana Folnegovića 1C, Zagreb, OIB 90237326620, za financiranje kotizacije radi sudjelovanja ravnateljice Tatjane Šterk-Tudić, mag. oec. i Jasmine Mikan, mag. med. tech., pomoćnice ravnatelja za sestrinstvo – glavne sestre Doma zdravlja Karlovac, na 5. KONFERENCIJI O PALIJATIVNOJ SKRBI s međunarodnim sudjelovanjem – „INTEGRIRANA OPĆA I SPECIJALISTIČKA PALIJATIVNA SKRB“, koja će se održati od 30.9.2022. do 2.10.2022. godine u Puli. Vrijednost donacije iznosi 2.000,00 kn.

Članak 2.

Ova Odluka stupa na snagu danom donošenja.

O D L U K A

Članak 1.

Prihvaća se donacija trgovačkog društva PAUL HARTMANN d.o.o,, sa sjedištem u Zagrebu, Karlovačka cesta 4f , OIB 04277465297, za financiranja kotizacije radi sudjelovanja Mirjane Spudić, prvostupnice sestrinstva i Marijane Car, prvostupnice sestrinstva u Domu zdravlja Karlovac, na 5. KONFERENCIJI O PALIJATIVNOJ SKRBI s međunarodnim sudjelovanjem – „INTEGRIRANA OPĆA I SPECIJALISTIČKA PALIJATIVNA SKRB“, koja će se održati od 30.9.2022. do 2.10.2022. godine u Puli. Vrijednost donacije iznosi 2.000,00 kn.

Članak 2.

Ova Odluka stupa na snagu danom donošenja.

**Točka 6.**

U okviru pisanih materijala dostavljenih uz Poziv za 7. sjednicu Upravnog vijeća, Upravno vijeće je obaviješteno da će se sukladno dopisu Ministarstva zdravstva zaprimljenom 5. srpnja 2022. godine, zbog iskazanih potreba pojedinih zdravstvenih ustanova pristupiti dopuni Nacionalnog plana specijalističkog usavršavanja zdravstvenih radnika za petogodišnje razdoblje (2020.-2024.). Prema čl. 181. st. 2. Zakona o zdravstvenoj zaštiti (NN br. [100/18](https://www.zakon.hr/cms.htm?id=42307), [125/19](https://www.zakon.hr/cms.htm?id=42305), [147/20](https://www.zakon.hr/cms.htm?id=46858)) na prijedlog predstavničkih tijela jedinica područne (regionalne) samouprave odnosno Grada Zagreba te pravnih i fizičkih osoba iz članka 182. stavaka 1. i 2. Zakona, uz prethodno pribavljeno mišljenje Zavoda i nadležnih komora, ministar odlukom donosi Nacionalni plan specijalističkog usavršavanja zdravstvenih radnika za petogodišnje razdoblje.

Dom zdravlja Karlovac zaprimio je 12. srpnja 2022. godine dopis Karlovačke županije sa zahtjevom za žurnu dostavu odluke Upravnog vijeća o potrebama specijalističkog usavršavanja zdravstvenih radnika radi izrade dopune spomenutog Nacionalnog plana specijalističkog usavršavanja zdravstvenih radnika za petogodišnje razdoblje, koji je dostavljen članovima Upravnog vijeća uz Poziv za 7. sjednicu.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba specijalističkog usavršavanja zdravstvenih radnika Doma zdravlja Karlovac u svrhu donošenja dopuna Nacionalnog plana specijalističkog usavršavanja zdravstvenih radnika za petogodišnje razdoblje (2020.-2024.) (NN br. 103/2020), kako slijedi:

- dvije specijalizacije iz obiteljske medicine

- jedna specijalizacija iz ginekologije i opstetricije

- jedna specijalizacija iz pedijatrije.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac od 1. siječnja 2022. g. ima šesnaest timova obiteljske (opće) medicine, od čega su tri nositeljice timova dr. med. spec. obiteljske (opće) medicine. Jedna dr. med. je na specijalističkom usavršavanju iz obiteljske (opće) medicine. Dom zdravlja Karlovac ima jedan tim iz djelatnosti zdravstvene zaštite žena te od 1. siječnja 2022. godine dva tima iz djelatnosti zdravstvene zaštite predškolske djece. Dobna struktura dr. medicine zaposlenih u Domu zdravlja Karlovac u ordinacijama obiteljske (opće) medicine te lokacija pojedinih ordinacija obiteljske (opće) medicine na depriviranim područjima (Općina Krnjak, Mahično i Šišljavić) kao i dobna struktura dr. med. specijalista pedijatrije te dr. med. specijalista ginekologije i opstetricije na području Doma zdravlja Karlovac ukazuju na potrebu planiranja specijalističkog usavršavanja iz obiteljske medicine, ginekologije i opstetricije i pedijatrije, radi osiguranja kontinuiteta te poboljšanja kvalitete i dostupnosti primarne zdravstvene zaštite.

Sukladno navedenom, donosi se Odluka kao u dispozitivu.

**Točka 7.**

Pod točkom 7. Različito nije bilo rasprave.

Po iscrpljenom dnevnom redu, rad sjednice završio je 15.7.2022. g. u 11.27 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte